《宿合龙山达观寺用张澂达明壁间韵》
宋代·赵蕃

游山到处不拟出，几向官程问山入。
旁人笑我底悠悠，我亦应缘聊兀兀。
平生作诗忌大巧，到此真成肠胃绕。
试将阁笔罢楮生，又病囊中此山少。
入山已破山中云，出山定复松崖根。
合龙端为此得名，达观妙旨又莫论。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。